ผู้นำ
การตัดสินใจลดดอกเบี้ยเงินกู้ก่อนการประชุมผู้ถือหุ้นธนาคารไทยพาณิชย์ 1 วัน สร้างความปั่นป่วนให้กับตลาดเงินอย่างมาก เพราะการเขียนเหตุผลลดดอกเบี้ยช่วยชาติกันอย่างนี้ รองนายกฯ สมคิด จาตุศรีพิทักษ์ คงต้องอ่านไปยิ้มไป
6 เม.ย. 2559

การตัดสินใจลดดอกเบี้ยเงินกู้ก่อนการประชุมผู้ถือหุ้นธนาคารไทยพาณิชย์ 1 วัน สร้างความปั่นป่วนให้กับตลาดเงินอย่างมาก เพราะการเขียนเหตุผลลดดอกเบี้ยช่วยชาติกันอย่างนี้ รองนายกฯ สมคิด จาตุศรีพิทักษ์ คงต้องอ่านไปยิ้มไป
แต่เหนือฟ้าก็ยังมีฟ้า คืนนั้นผู้บริหารธนาคารกสิกรไทยก็คงคิดกันหนักว่าจะลดดอกเบี้ยตามทันทีเลยมั้ย ว่ากันว่าขณะที่ประชุมกันอยู่นั้น ทีแรกก็คิดว่าจะลดดอกเบี้ยลงในอัตราเดียวกัน แต่ก็มีคนสั่งเคาะอัตราดอกเบี้ยเงินกู้ใหม่ให้ลดลงพรวดเดียว 0.25% กันเลย จะมาลดกันทำไมจุ๋มจิ๋ม เสียเวลาประชุมเปล่าๆ
เช้าวานนี้ ทั้งแบงก์กรุงไทย แบงก์กรุงเทพ แบงก์ทหารไทย ทุกคนพากันลดดอกเบี้ยเงินกู้ในอัตรา 0.25% เกทับกันแบบไม่เห็นฝุ่น
อัตราดอกเบี้ยที่ห่างกันนี่ ทำให้ผู้บริหารธนาคารไทยพาณิชย์ตัดสินใจจะลดดอกเบี้ยตามลงไปให้เป็นอัตราเดียวกับแบงก์ใหญ่แห่งอื่น
การลดดอกเบี้ยรอบนี้ ทุกแบงก์ทำดี แม้จะเกทับบลัฟกัน แต่แบงก์ไทยพาณิชย์ก็ยังได้ชื่อว่าเป็นผู้นำลดดอกนะจ๊ะ
ไม่มีคนนำจะมีคนตามได้ยังไงล่ะ